2017. gada 23. maijā Noteikumi Nr. 268

Rīgā (prot. Nr. 27  21. §)

Grozījumi Ministru kabineta 2009. gada 4. augusta noteikumos Nr. 864 "Noteikumi par references laboratorijas statusa piešķiršanas un akreditācijas kārtību, funkcijām un pienākumiem, kā arī iekārtām un aprīkojumam noteiktajām prasībām pārtikas, dzīvnieku barības un dzīvnieku veselības jomā"

Izdoti saskaņā ar Veterinārmedicīnas likuma 11.1 pantu,

Pārtikas aprites uzraudzības likuma

21. panta sesto daļu un

Dzīvnieku barības aprites likuma 21. panta 1. punktu

Izdarīt Ministru kabineta 2009. gada 4. augusta noteikumos Nr. 864 "Noteikumi par references laboratorijas statusa piešķiršanas un akreditācijas kārtību, funkcijām un pienākumiem, kā arī iekārtām un aprīkojumam noteiktajām prasībām pārtikas, dzīvnieku barības un dzīvnieku veselības jomā" (Latvijas Vēstnesis, 2009, 126., 200. nr.; 2012, 51., 57. nr.) šādus grozījumus:

1. Aizstāt noteikumu tekstā:

1.1. vārdu "atlieka" (attiecīgā locījumā) ar vārdu "atliekviela" (attiecīgā locījumā);

1.2. vārdus "Eiropas Kopiena" (attiecīgā locījumā) ar vārdiem "Eiropas Savienība" (attiecīgā locījumā).

2. Aizstāt 2. punktā vārdu "pielikumā" ar skaitli un vārdu "1. pielikumā".

3. Aizstāt 4. punkta ievaddaļā vārdu "pielikumā" ar skaitli un vārdu "1. pielikumā".

4. Izteikt 6. punktu šādā redakcijā:

"6. Nacionālā akreditācijas institūcija atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību veic šo noteikumu [4.2](https://likumi.lv/doc.php?id=195926&version_date=01.01.2010#p4.2). apakšpunktā minēto akreditāciju."

5. Izteikt 7. punkta ievaddaļu šādā redakcijā:

"7. References laboratorijas funkcijas pilda valsts zinātniskais institūts "Pārtikas drošības, dzīvnieku veselības un vides zinātniskais institūts "BIOR"", un tā pārziņā ir šādas references jomas:".

6. Papildināt noteikumus ar 7.1.15., 7.1.16. un 7.1.17. apakšpunktu šādā redakcijā:

"7.1.15. aitu un kazu bakas;

7.1.16. nodulārais dermatīts;

7.1.17. mazo atgremotāju mēris;".

7. Papildināt III nodaļu ar 17.1 punktu šādā redakcijā:

"17.1 Šo noteikumu 7.3.3. apakšpunktā minētajā references jomā zinātniskais institūts veic Aujeski slimības cietfāzes imūnfermentatīvās analīzes metodes (turpmāk – ELISA) kvalitātes pārbaudi saskaņā ar ELISAprotokolu par Aujeski slimības vīrusa (vīrusa kopumā) antivielu noteikšanu attiecībā uz B glikoproteīnu (ASV-gB), D glikoproteīnu (ASV-gD) vai E glikoproteīnu (ASV-gE) (2. pielikums)."

8. Papildināt V nodaļu ar 30.1 punktu šādā redakcijā:

"30.1 References laboratorija, kas veic laboratorisko diagnostiku Āfrikas zirgu mēra noteikšanai:

30.11. saglabā izdalītos Āfrikas zirgu mēra vīrusa izolātus;

30.12. apstiprina citā diagnostiskajā laboratorijā uz Āfrikas zirgu mēri iegūto pozitīvo rezultātu."

9. Aizstāt pielikumā vārdu "Pielikums" ar skaitli un vārdu "1. pielikums".

10. Papildināt noteikumus ar 2. pielikumu šādā redakcijā:

"2. pielikums

Ministru kabineta

2009. gada 4. augusta

 noteikumiem Nr. 864

**ELISAprotokols par Aujeski slimības vīrusa (vīrusa kopumā) antivielu noteikšanu attiecībā uz B glikoproteīnu (ASV-gB), D glikoproteīnu**

**(ASV-gD) vai E glikoproteīnu (ASV-gE)**

1. Zinātniskais institūts novērtē ASV-gE ELISA testus un diagnostiskos komplektus, izmantojot šā pielikuma 4., 5. un 6. vai 7. punktā noteiktos kritērijus.

2. Dienests nodrošina, ka valstī tiek reģistrēti tikai tādi ASV-gE ELISA diagnostiskie komplekti, kas atbilst šā pielikuma 4., 5. un 6. vai 7. punktā noteiktajiem kritērijiem.

3. Pirms ASV-gE ELISA testa apstiprināšanas to novērtē saskaņā ar šā pielikuma 4. un 5. punktā noteiktajiem kritērijiem. Pārbauda katru diagnostiskā komplekta partijas atbilstību šā pielikuma 6. vai 7. punktā noteiktajiem kritērijiem.

4. ASV-gE ELISA testa jutība ir atbilstoša, ja iegūts pozitīvs rezultāts, pārbaudot ar šādiem Eiropas Savienības standartserumiem:

4.1. standartserumu ASV 1 atšķaidījumā 1 : 8;

4.2. standartserumu ASV-gE A;

4.3. standartserumu ASV-gE B;

4.4. standartserumu ASV-gE C;

4.5. standartserumu ASV-gE D;

4.6. standartserumu ASV-gE E;

4.7. standartserumu ASV-gE F.

5. ASV-gE ELISA testa specifiskums ir atbilstošs, ja iegūts negatīvs rezultāts, pārbaudot ar šādiem Eiropas Savienības standartserumiem:

5.1. standartserumu ASV-gE G;

5.2. standartserumu ASV-gE H;

5.3. standartserumu ASV-gE J;

5.4. standartserumu ASV-gE K;

5.5. standartserumu ASV-gE L;

5.6. standartserumu ASV-gE M;

5.7. standartserumu ASV-gE N;

5.8. standartserumu ASV-gE O;

5.9. standartserumu ASV-gE P;

5.10. standartserumu ASV-gE Q.

6. ASV-gE ELISA diagnostiskā komplekta partija ir atbilstoša, ja izpildīti šādi kritēriji:

6.1. iegūts pozitīvs rezultāts ar Eiropas Savienības standartserumu ASV 1 atšķaidījumā 1 : 8;

6.2. iegūts negatīvs rezultāts vismaz ar vienu no šā pielikuma 5. punktā minētajiem Eiropas Savienības standartserumiem.

7. ASV-gB ELISA un ASV-gD ELISA diagnostiskā komplekta partija ir atbilstoša, ja izpildīti šādi kritēriji:

7.1. iegūts pozitīvs rezultāts ar Eiropas Savienības standartserumu ASV 1 atšķaidījumā 1 : 2;

7.2. iegūts negatīvs rezultāts, pārbaudot ar šā pielikuma 5.10. apakšpunktā minēto Eiropas Savienības standartserumu."

Ministru prezidents Māris Kučinskis

Zemkopības ministrs Jānis Dūklavs